ROMÂNIA
   JUDEŢUL SUCEAVA
    PRIMĂRIA MUNICIPIULUI CÂMPULUNG MOLDOVENESC
Nr. 25015   /21.09.2018

A N U N Ţ

Primăria municipiului Câmpulung Moldovenesc anunţă organizarea concursului pentru ocuparea postului contractual vacant de medic specialist - Serviciul Medicina Școlară din cadrul Primăriei municipiului Câmpulung Moldovenesc.
      Concursul se va desfăşura la sediul Primăriei municipiului Câmpulung Moldovenesc şi va consta în 2 probe:
-	în data de 15 octombrie  2018 orele 11.00 - proba scrisă;
-	în data de 17 octombrie 2018 orele 11.00 - proba interviu.
      Condiţiile generale de înscriere la concurs sunt cele prevăzute de art. 3 din Hotărârea Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade și trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare.
        
      Condiţiile specifice de înscriere la concurs sunt:

1.	Studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă, de medic – medicina generală; 
2.	Atestat de liberă practică; 
3.	Examen de medic specialist, specializarea medicina de familie sau pediatrie;
4.	Vechime în specialitatea studiilor necesare participării la concurs – minimum 1 an.

     Dosarele vor cuprinde următoarele documente: 
      - cerere de înscriere la concurs adresată conducătorului autorităţii sau instituţiei publice organizatoare;
      -  copia actului de identitate sau orice alt document care atestă identitatea, potrivit legii, după caz;
     -  copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
     -  copie a certificatului de membru al organizației profesionale, cu viza pentru anul în curs;
     -  carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, în copie;
     - copie a certificatului de căsătorie, dacă numele din diploma de studii diferă de cel existent în cartea de identitate ;
     -  cazierul judiciar;
     -  adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;
     -  curriculum vitae/model european.

        Copiile de pe actele prevăzute mai sus se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei de concurs.
 Dosarele de concurs se vor depune în perioada 21.09.2018 – 04.10.2018 înclusiv, la sediul Primăriei Municipiului Câmpulung Moldovenesc, str. 22 Decembrie nr. 2 cam. 28.
        Relaţii suplimentare se pot obţine la sediul Primăriei Municipiului Câmpulung Moldovenesc, str. 22 Decembrie nr.2 cam. 28 sau la telefon 0230/314425, interior 117, persoană de contact - inspector Timu Lenuța și email:salarizare1@campulungmoldovenesc.ro.

                                                                                                                 Secretar comisie,
                                                                                                                     Timu Lenuța

Afișat astăzi: 21.09.2018